# КРИТЕРИЙ ЗА ВЪЗЛАГАНЕ НА ПОРЪЧКАТА

**Икономически най-изгодната оферта в настоящата процедура се определя въз основа на критерия, посочен в чл. 70, ал. 2, т. 3 от ЗОП – оптимално съотношение качество/цена, което се оценява въз основа на цената, както и на показатели, включващи качествени аспекти, свързани с предмета на обществената поръчка.**

При формулирането на критерия и показателите за оценка, Възложителят е изхождал от разбирането, че при поръчки с подобен характер, организацията на ръководния и експертен екип, предложен от участника, е неразривно свързана с предмета на поръчката, и по-специално с качеството на изпълнението на поръчката. В такива случаи е налице изключително тясна зависимост между организацията, компетентността, качеството и ефективността като цяло на работния екип и икономическата стойност на офертите. При това положение, при оценяването на офертите и определянето на офертата с най-добро съотношение между качество и цена е удачно да се вземат предвид организацията на ръководния екип и трудовия ресурс.

На оценка подлежи всяко предложение на допуснатите участници, отговарящо на изискванията на възложителя.

Класирането на допуснатите до участие оферти се извършва на база на получената за всяка оферта „Комплексна оценка”, като сума от оценките по определените в Методиката за оценка показатели.

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

Настоящата методика съдържа указания за извършване на оценка по всеки показател и за определяне на комплексната оценка на офертата, включително за относителната тежест, която Възложителят дава на всеки от показателите за определяне на икономически най-изгодната оферта.

Възложителят прилага методиката по отношение на всички допуснати до оценка оферти, без да я променя.

Настоящата обществена поръчка се възлага въз основа на икономически най-изгодната оферта, определена във основа на критерия за оптимално съотношение качество/цена, определен съобразно следните показатели:

|  |  |  |
| --- | --- | --- |
| Показател | Максимален брой точки | Относителна тежест |
| „Качество на предложението за изпълнение на поръчката”– П1 | 100 | 70 % |
| Ценово предложение – П2 | 100 | 30 % |

Чрез показателя „Качество на предложението за изпълнение на поръчката ” се оценява предложената система за организацията и ефективното управление на човешките ресурси, ангажирани в изпълнението на работите, предмет на обществената поръчка. Оценката обхваща: организацията на експертите в екипа на участника; разпределението на функциите, ролите и отговорностите на членовете на екипа и на различните икономически оператори (в случай на обединения и/или използване на подизпълнители или трети лица); предложените комуникационни и отчетни процедури; предложените мерки и процедури за вътрешен контрол при изпълнение на дейностите по проучване на химичния състав на подземни води и извършване на пробонабиране в пунктове извън мониторинговите програми и осигуряване на качеството на извършените дейности.

За определяне на оценката по показателя „Качество на предложението за изпълнение на поръчката”– П1 комисията ще извърши съпоставка и сравнение на предложенията на различните участници в процедурата, в това число организация на екипа и предложени методи за изпълнение на поръчката. Подобен подход ще позволи разграничаване на предлаганото качество в различните предложения и оттам постигането на обективна оценка по показателя за съответното ниво на изпълнение.

Ще бъдат предложени за отстраняване и няма да бъдат оценявани предложения в случаите, в които е налице поне едно от следните условия:

* Не е отговорено на предварително обявените условия на поръчката, посочени в обявата и/или документацията за участие, съгласно чл. 107, т. 2, буква „а“ от ЗОП, в т.ч. изискванията на Възложителя за съдържание на предложението за изпълнение на поръчката; действащото законодателство и/или действащи норми и стандарти; предмета на обществената поръчка; други условия/изисквания на Възложителя, посочени в обявата и/или документацията за участие;

**Минимално съдържание на Предложението за изпълнение на поръчката:** Участникът е представил предложение за изпълнение на поръчката, което отговаря на техническите спецификации – посочени са дейностите, пунктовете, в които ще се пробонабира и др., съгласно Техническите спецификации.

В случай, че предложението на участника отговаря на минималното съдържание, посочено в техническите спецификации, но не съдържа надграждащи показатели съответният участник ще получи 10 т.

**Надграждащи показатели. Същите се различават от минималното съдържание на предложението за изпълнение на поръчката.**

**Участник, чието предложение отговаря на минималното съдържание и съдържа надграждащи показатели ще получи посочените по-долу точки при следните условия:**

|  |  |
| --- | --- |
| **Показател П1**  **„Качество на предложението за изпълнение на поръчката”** | **Брой точки** |
| ***За изготвеното предложение от участника е в сила всяко едно от следните обстоятелства:***  1.Участникът е представил описание на всички дейности, които следва да бъдат изпълнени в тяхната последователност и взаимосвързаност, включително документацията, която следва да бъде изготвена по всяка дейност.  2. Участникът е предложил организация на експертите в екипа си, показано е разпределението по експерти (кой какво ще изпълнява) на ниво отделна дейност, като за всеки експерт са предвидени отделни задачи, съобразени с експертния му профил.  3. Участникът е предложил методи за изпълнение на всяка дейност, които са конкретни и относими към изпълнението на услугата.  4. Предложени са ефективни мерки за вътрешен контрол на екипа от експерти, предложените начини за взаимодействие между експертите и предложените начини на взаимодействие с Възложителя осигуряват успешното и качествено изпълнение на дейностите. | 100 |
| ***За изготвеното предложение от участника са в сила три от следните обстоятелства:***  1. Участникът е представил описание на всички дейности, които следва да бъдат изпълнени в тяхната последователност и взаимосвързаност, включително документацията, която следва да бъде изготвена по всяка дейност.  2. Участникът е предложил организация на експертите в екипа си, показано е разпределението по експерти (кой какво ще изпълнява) на ниво отделна дейност, като за всеки експерт са предвидени отделни задачи, съобразени с експертния му профил.  3. Участникът е предложил методи за изпълнение на всяка дейност, които са конкретни и относими към изпълнението на услугата.  4. Предложени са ефективни мерки за вътрешен контрол на екипа от експерти, предложените начини за взаимодействие между експертите и предложените начини на взаимодействие с Възложителя осигуряват успешното и качествено изпълнение на дейностите. | 80 |
| ***За изготвеното предложение от участника са в сила две от следните обстоятелства:***  1. Участникът е представил описание на всички дейности, които следва да бъдат изпълнени в тяхната последователност и взаимосвързаност, включително документацията, която следва да бъде изготвена по всяка дейност.  2. Участникът е предложил организация на експертите в екипа си, показано е разпределението по експерти (кой какво ще изпълнява) на ниво отделна дейност, като за всеки експерт са предвидени отделни задачи, съобразени с експертния му профил.  3. Участникът е предложил методи за изпълнение на всяка дейност, които са конкретни и относими към изпълнението на услугата.  4. Предложени са ефективни мерки за вътрешен контрол на екипа от експерти, предложените начини за взаимодействие между експертите и предложените начини на взаимодействие с Възложителя осигуряват успешното и качествено изпълнение на дейностите. | 60 |
| ***За изготвеното предложение от участника е в сила едно от следните обстоятелства:***  1. Участникът е представил описание на всички дейности, които следва да бъдат изпълнени в тяхната последователност и взаимосвързаност, включително документацията, която следва да бъде изготвена по всяка дейност.  2. Участникът е предложил организация на експертите в екипа си, показано е разпределението по експерти (кой какво ще изпълнява) на ниво отделна дейност, като за всеки експерт са предвидени отделни задачи, съобразени с експертния му профил.  3. Участникът е предложил методи за изпълнение на всяка дейност, които са конкретни и относими към изпълнението на услугата.  4. Предложени са ефективни мерки за вътрешен контрол на екипа от експерти, предложените начини за взаимодействие между експертите и предложените начини на взаимодействие с Възложителя осигуряват успешното и качествено изпълнение на дейностите. | 30 |

**ОЦЕНКА ПО ПОКАЗАТЕЛЯ „ЦЕНОВО ПРЕДЛОЖЕНИЕ“**

**Оценката по този показател за всеки отделен участник в обществената поръчка се извършва съгласно следната формула:**

**ЦПmin**

**П2N = –––––––––––– х 100,**

**ЦПN**

където:

**П2N** е оценка на ценовото предложение на участника N;

**ЦПmin** е най-ниската предложена от участник, цена за изпълнение на поръчката (в лева, без ДДС);

**ЦПN** е предложената от участника N цена за изпълнение на поръчката (в лева, без ДДС).

**Максималната стойност на** П2N **е 100 точки и се дава на участника, предложил най-ниска цена.**

**КОМПЛЕКСНА ОЦЕНКА**

**Комплексната оценка се изчислява за всеки отделен участник по следния начин:**

**КОN = П1N х 0,70 + П2N х 0,30**

**П1N –** точките (оценката) на техническото предложение на участника N;

**Когато получените оценки по отделните показатели и комплексната не са цели числа, а десетични дроби, те следва да се закръглят до втория знак след десетичната запетая.**

Максималната стойност на КОN е 100 точки.

**За изпълнител на обществената поръчка се определя участникът, получил най-висока комплексна оценка.**

**При условие че комплексните оценки на две или повече оферти са равни, се прилага чл. 58, ал. 2 от ППЗОП.**